**วิจัยในชั้นเรียน**

**เรื่อง “การพัฒนาผลสัมฤทธิ์ทางการเรียนและความสามารถในการทำงานร่วมกับผู้อื่นของนักเรียน สาขาวิชาคอมพิวเตอร์ธุรกิจ โดยใช้ Fligrid รายวิชาคอมพิวเตอร์ในงานธุรกิจ”**

นางสาวอภิรดา ม่วงทอง

**แผนกวิชาคอมพิวเตอร์ธุรกิจ**

**วิทยาลัยอาชีวศึกษาอุตรดิตถ์**

**บทคัดย่อ**

การวิจัยครั้งนี้มีวัตถุประสงค์เพื่อพัฒนาผลสัมฤทธิ์ทางการเรียนและความสามารถในการทำงานร่วมกับผู้อื่นของนักเรียนระดับชั้นประกาศนียบัตรวิชาชีพ ชั้นปีที่ 1 โดยใช้การเรียนแบบร่วมมือ ในวิชา คอมพิวเตอร์ในงานธุรกิจ ระหว่างเรียนผู้วิจัยให้นักเรียนทำแบบทดสอบก่อนและหลังเรียน ประเมินการการนำเสนอผลงานโดยใช้ fligrid ทำแบบทดสอบย่อยในแต่ละหัวข้อ สัมภาษณ์อย่างไม่เป็นทางการ นักเรียนประเมินตนเองและเพื่อนในการทำงานเป็นกลุ่ม และทำสังคมมิติเกี่ยวกับการทำงานกลุ่มก่อนและหลังการเรียนแบบร่วมมือ ผลการวิจัยพบว่า นักศึกษาที่มีคะแนนหลังเรียนผ่านเกณฑ์ร้อยละ 60 มีจำนวน 30 คน แตกต่างจากคะแนนก่อนเรียนอย่างมีนัยสำคัญทางสถิติที่ระดับ .01 นักเรียนมีทักษะปฏิบัติการ ทักษะการนำเสนอผลงาน และมีคะแนนทดสอบท้ายคาบเรียนที่เพิ่มมากขึ้นอ นักเรียนส่วนใหญ่พอใจกับการสอนรูปแบบนี้ มีการช่วยเหลือกลุ่ม ความรับผิดชอบ การแสดงความคิดเห็น การรับฟังความคิดเห็นหลังการเรียนแบบร่วมมือโดยเฉลี่ยสูงขึ้นและนักเรียนมีความสัมพันธ์ภายในห้องเรียน และใช้ app flipgrid เพิ่มขึ้น